Maximilián I. Jozef

**Maximilián I. Jozef** (rodným menom *Maria Michael Johann Baptist Franz de Paula Joseph Kaspar Ignatius Nepomuk*, * 27. máj 1756, Schwetzingen pri Mannheime – † 13. október 1825, Mníchov), bol nemecký knieža, od roku 1795 falcgróf zweibrückenský, od roku 1799 bavorský kurfirst vládnuci pod menom **Maximilián IV. Jozef**. Roku 1806 bol Napoleonom povýšený a stal sa prvým kráľom bavorským už ako **Maximilián I. Jozef**. Pre svoju obľúbenosť bol poddanými nazývaný *„*'kráľ Max**“''.

== Pôvod ==
Pochádzal z vedľajšej rodovej línie šľachtického rodu [[Wittelsbachovci|Wittelsbachovcov]]. Narodil sa ako syn [[Falcko|falckého]] vojvodu [[Fridrich Michal Falcko-Zweibrückenský|Fridricha Michaela Falcko-Zweibrückenského]] a jeho manželky [[Mária Františka Falcko-Sulzbašská|Márie Františky]].

== Život ==
Maximilián Jozef I. vyrastal na území Francúzskeho kráľovstva, predovšetkým v meste [[Štrasburg]], kde sa tiež neskôr stal [[Plukovník|plukovníkom]] v ''alsaskom zbore'' francúzskej armády. K vladárskej moci sa dostal v [[Bavorsko|Bavorsku]] práve vtedy, keď bol posledný mužský člen hlavnej rodovej línie [[Wittelsbachovci|Wittelsbachov]], [[vojvoda]] Kristián IV., vylúčený z následníctva, pretože sa oženil s neurodzenou ženou. Otec a starší bratia Maximiliána I. Jozefa boli už vtedy po smrti, čím následníctvo pripadlo práve jemu. Vo februári roku [[1799]] sa stal vo svojich 43 rokoch bavorským [[Kurfirst|kurfirstom]] ako Maximilián IV. Jozef. Pod jeho vedením sa Bavorsko stálo Bavorsko po boku [[Napoleon Bonaparte|Napoleona Bonaparta]], ktorého politika určovala osud tejto krajiny až do roku [[1813]]. [[Bavorsko]] poskytovalo Napoleonovej armáde predovšetkým vojakov (len počas francúzskeho ťaženia do Ruska zahynulo 30 000 bavorských vojakov). Na základe [[Bratislavský mier (1805)|bratislavského mieru]] zo dňa [[26. december|26. decembra]] roku [[1805]] a na znamenie vďaky za vojenskú pomoc povýšil dňa [[1. január|1. januára]] roku [[1806]] cisár [[Napoleon Bonaparte|Napoleon]] územie Bavorska na kráľovstvo v dôsledku čoho kurfirst Maximilián IV. Jozef prijal ako kráľ meno Maximilián I. Jozef. Nevlastný Napoleonov syn Eugen de Beauharnais (syn prvej manželky [[Joséphine de Beauharnais|Jozefíny de Beauharnais]] ako Napoleonovej prvej manželky) sa navyše oženil s&nbsp;bavorskou princeznou [[Karolína Augusta Bavorská|Augustou Amáliou]]. [[Bavorsko]] sa stalo hlavným predstaviteľom [[Rýnsky spolok|rýnskeho spolku]]. Po Napoleonovej porážke v [[Bitka pri Lipsku|bitke pri Lipsku]] roku [[1813]], [[Bavorsko]] úplne zmenilo svoju politickú orientáciu a pridalo sa k protifrancúzskej koalícii, ktorú tvorilo [[Prusko (brandenbursko-pruská monarchia)|Pruské kráľovstvo]], [[Ruská ríša|Ruské cárstvo]] a [[Rakúske cisárstvo]]. Prebehnutím k&nbsp;protifrancúzskej koalícii si bavorské kráľovstvo zabezpečilo svoju budúcu existenciu. Roku [[1815]] vstúpilo [[Bavorsko]] do [[Nemecký spolok|nemeckého spolku]]. Po kratšom čase, presnejšie roku [[1819]] nechal Maximilián I. Jozef vypracovať [[Ústava|ústavu]]. Po skone samotného kráľa Maximiliána I. Jozefa v roku [[1825]] sa vlády ujal jeho syn menom [[Ľudovít I. (Bavorsko)|Ľudovít I. Bavorský]].

== Potomkovia ==
[[Súbor:Joseph Karl Stieler - Die Prinzessinnen Louisa, Marie und Sophie von Bayern auf einer Wiese tanzend.jpg|náhľad| Maximiliánovej dcéry Ludovika, Mária Anna a [[Žofia Bavorská (1805 – 1872)|Žofia Frederika]].]]

=== Potomkovia z prvého manželstva ===
* [[Ľudovít I. (Bavorsko)|Ľudovít Karol August]] (* 25. august 1786 – † 29. február 1868), bavorský kráľ v rokoch 18251848, ⚭ 1810 Terázia Saská (* 8. júl 1792 – † 26. október 1854)
* Augusta Amálie Ludovika (* 21. jún 1788 – † 13. máj 1851), ⚭ 1806 Eugen de Beauharnais (* 3. september 1781 – † 21. február 1824), taliansky vicekráľ, prvá vojvoda z Leuchtenburgu, [[knieža]] z [[Eichstätt|Eichstättu]]
* Amália Mária Augusta (* 9. október 1790 – † 24. január 1794)
* [[Karolína Augusta Bavorská|Šarlota Augusta Karolína]] (* 8. február 1792 – † 9. február 1873),
*: ⚭ 1808 Viliam I. Württemberský (* 27. september 1781 – † 25. jún 1864), rozviedli sa roku 1814
*: ⚭ 1816 [[František II. (Svätá rímska ríša)|František I. Rakúsky]] (* 12. február 1768 – † 2. marec 1835), v rokoch 17921835 kráľ [[Uhorsko|uhorský]], [[Chorvátske kráľovstvo|chorvátsky]] a [[České kráľovstvo|český]] a markgróf [[Moravské markgrófstvo|moravský]], v rokoch 1804 až 1835 cisár rakúsky a zároveň v rokoch 1792 až 1806 posledný [[cisár]] [[Rímsko-nemecká ríša|Svätej ríše rímskej]]
* Karol Teodor Maximilián August (* 7. júl 1795 – † 16. august 1875),
*: ⚭ 1823 Mária Anna Sophie de Pétin (* 27. júl 1796 – † 22. február 1838)
*: ⚭ 1859 Henrieta Schöller (* 27. december 1815 – † 20. apríl 1866)

Rok po smrti prvej manželky, ktorá skonala dňa [[30. marec|30. marca]] roku [[1796]] [[Tuberkulóza|tuberkulózu]], uzavrel Maximilián dňa [[9. marec|9. marca]] roku [[1797]] v [[Karlsruhe (mesto)|Karlsruhe]] manželstvo s princeznou [[Karolína Frederika Bádenská|Karolínou Frederikou Bádenskou]] (* 1776 – † 1841), dcérou dedičného [[Karol Ľudovít Bádenský|princa Karola Ľudovíta Bádenského]] a jeho manželky [[Amália Hesensko-darmstadtská|Amálie Hesenskej]], ktorú všetky deti prijali ako novú matku okrem neskoršieho kráľa Ľudovíta I.

=== Potomkovia z druhého manželstva ===
* Syn (*/† 5. septembra 1799)
* Maximilián Jozef Karol Fridrich (* 28. október 1800 – † 12. február 1803)
* Alžbeta Ľudovika (*13. november 1801 – † 14. december 1873), ⚭ 1823 [[Fridrich Viliam IV.]] (* 15. október 1795 – † 2. január 1861), knieža neuchâtelský a [[Zoznam vládcov Pruska|pruský kráľ]] od roku 1840 až do svojej smrti
* Amália Augusta (* 13. november 1801 – † 8. november 1877), ⚭ 1822 Ján I. (12. december 1801 – † 29. október 1873), saský kráľ od roku 1854 až do svojej smrti
* Mária Anna Leopoldína (* 27. január 1805 – † 13. september 1877), ⚭ 1833 Fridrich August II. (* 18. máj 1797 – † 9. august 1854), saský kráľ od roku 1836 až do svojej smrti
* [[Žofia Bavorská (1805 – 1872)|Žofia Frederika Dorotea Vilhemína]] (* 27. január 1805 – † 28. máj 1872), ⚭ 1824 [[František Karol Habsburský|František Karol Habsbursko-Lotrinský]] (* 17. decembra 1802 – † 8. marec 1878), rakúsky arcivojvoda
* Ľudovika Vilhemína (* 30. august 1808 – † 25. január 1892), ⚭ 1828 Maximilián Jozef (* 4. december 1808 – † 15. november 1888), bavorský vojvoda
* Maximiliána Jozefa Karolína (* 21. júl 1810 – † 4. február 1821)

== Zaujímavosť ==
**Maximilián I. Jozef''' bol z matkinej strany starým otcom predposledného rakúskeho cisára a českého kráľa Františka Jozefa I. a zároveň jeho manželky cisárovnej Alžbety Bavorskej prezývanej Sissi.

## Vývoj z predkov

## Iné projekty

## Zdroj

Kategória:Úmrtia 13. októbra
Kategória:Úmrtia v 1825
Kategória:Narodenia 27. mája
Kategória:Narodenia v 1756
Kategória:Katolícki panovníci
Kategória:Wittelsbachovci
Kategória:Pochovaní v kostole theatínov v Mníchove